L 177/86
FI
Euroopan unionin virallinen lehti
12.7.2023
(148) Unionin kulutus kehittyi seuraavasti:
Taulukko 2
Unionin kulutus (tonnia)
Unionin kulutus yhteensä Indeksi (2019 = 100)
2019
2020
2021
Tutkimusajanjakso
[70 000–75 000]
[42 000–46 000]
[44 000–48 000]
[47 000–51 000]
100
60
63
68
Lähde: valitus, valituksen tekijän kyselyvastaukset, yhteistyössä toimineet vientiä harjoittavat tuottajat ja Eurostat.
(149) Unionin kulutus väheni tarkastelujaksolla 32 prosenttia.
Vuoden 2020 merkittävän 40 prosentin vähentymisen jälkeen kulutus kasvoi jälleen jonkin verran seuraavina vuosina.
Kulutuksen vähentyminen vuonna 2020 osui aikaan, jona covid-19-pandemia koetteli unionia pahimmin, mikä johtui suurelta osin pandemiaan liittyneistä sulkutoimista, joiden myötä sekä teräksestä valmistettujen palkoprofiilien tuottajien että niiden käyttäjien tehtaat suljettiin tilapäisesti.
Kuten johdanto-osan 29 kappaleessa todetaan, teräksestä valmistettuja palkoprofiileja käytetään pääasiassa laivanrakennusteollisuudessa.
Unionissa suurinta osaa tarkasteltavana olevasta tuotteesta käytetään risteilyalusten ja muiden luksusalusten sekä sotilasalusten tuotannossa.
Yksi covid-19-pandemian seurauksista oli luksusalusten tilausten ja tuotannon hidastuminen, joka vaikutti voimakkaasti teräksestä valmistettujen palkoprofiilien tuotantoon.
Vaikka kulutus on kasvanut vuodesta 2020, se on edelleen kaukana pandemiaa edeltäneestä tasosta.
4.3 Tuonti asianomaisista maista
4.3.1 Asianomaisista maista tulevan tuonnin vaikutusten kumulatiivinen arviointi
(150) Komissio tutki perusasetuksen 3 artiklan 4 kohdan mukaisesti, olisiko asianomaisista maista peräisin olevien teräksestä valmistettujen palkoprofiilien tuontia arvioitava kumulatiivisesti.
(151) Kiinasta ja Turkista peräisin olevan tuonnin suhteen osoitettu polkumyyntimarginaali ylitti perusasetuksen 9 artiklan 3 kohdassa säädetyn vähimmäistason.
Asianomaisista maista peräisin olevan tuonnin määrä ei ollut merkityksetön perusasetuksen 5 artiklan 7 kohdassa tarkoitetulla tavalla.
Kiinan markkinaosuus oli tutkimusajanjaksolla [4,0–6,0] prosenttia ja Turkin [53,0–58,0] prosenttia.
(152) Kiinan ja Turkin polkumyynnillä tapahtuvan tuonnin ja samankaltaisen tuotteen väliset kilpailuedellytykset olivat samanlaiset.
Tarkemmin sanottuna tuontituotteet kilpailivat keskenään ja unionissa tuotettujen teräksestä valmistettujen palkoprofiilien kanssa, koska niiden on oltava samojen teknisten standardien mukaisia ja samojen laitosten sertifioimia, ennen kuin niiden katsotaan soveltuvan käyttötarkoitukseensa.
Kaikista lähteistä peräisin olevia teräksestä valmistettuja palkoprofiileja myydään samojen myyntikanavien kautta ja samanlaisille asiakasryhmille.
Laivanrakentajat käyttävät samoja teräksestä valmistettuja palkoprofiileja samaan tarkoitukseen ja erottelevat ne toisistaan ainoastaan tuotteen teknisten näkökohtien (esim. leveys, pituus ja teräslaatu), eivät tuotteen alkuperän mukaan.
(153) Näin ollen kaikki perusasetuksen 3 artiklan 4 kohdassa säädetyt edellytykset täyttyivät, ja Kiinasta ja Turkista tulevaa tuontia tarkasteltiin kumulatiivisesti vahingon määrittämistä varten.